Chandra
        
         (romteleskop)
Store norske leksikon,Realfag,Astronomi,Romobservatorier
Chandra er et romteleskop som registrerer røntgenstråling fra høyenergiområder i universet, blant annet eksploderende stjerner og svarte hull. Slike data kan bidra til å forklare universets utvikling.
Romteleskopet ble plassert ut i verdensrommet fra romfergen Columbia i 1999 (oppdrag STS–93). Det går i en elliptisk bane rundt Jorden.Chandra inneholder to hovedinstrumenter: et vidvinkel høyoppløselighetskamera og et spektrometer som benytter CCD-teknikk for deteksjon av røntgenstråler. Noen viktige observasjoner gjort av Chandra: Røntgenstråling fra Sirius-stjernesystemet som har avslørt at den kraftigste røntgenkilden er Sirius B, en hvit dvergstjerne 10 000 ganger svakere enn observert med optisk teleskop Kartlegging av røntgenstråling i kometer  Registrering av flares hos en brun dverg  Funn av en ny klasse sorte hull. Den nye typen svarte hull er oppdaget i M82 som ligger 12 millioner lysår fra Jorden. Variasjoner i røntgenstrålingen indikerer at de har en masse et sted mellom noen hundre og 100 000 solmasser. Romteleskopet er eid av NASA. Det er oppkalt etter den indisk-amerikanske astronomen og nobelprisvinneren Subrahmanyan Chandrasekhar. Les mer i Store norske leksikon røntgenastronomi romvirksomhet Eksterne lenker NASA: Chandra X-ray Observatory Centers nettsider